477 



(92)* Praenobilissime Domine Professor 

 Fautor et amice aestumatissime ! 



Ad gratissimas TVAS breuibus tantum respondere tem- 

 pus est, hine calamo properanti ignoscas rogo. 



Quod catalogus noster TIBI placeat laetor; iam duo 

 eius exemplaria mitto, si plura cupis, TIBI ex iussu erunt. 

 Q.uaeris quomodo Fabricius valeat. Bene valet et degit Lip- 

 siae. Fasciculus Florae Danicae non illuminatus constat 5 

 thaieros danicos seu 2 nummos aureos, species nempe sic 

 dictas; illuminatus constat X thaieros. Quintus fasciculus 

 accidente vere prodibit. Sarraceniam et in nostro horto ha- 

 bere optarem. Kuhnio haud longam vitam praedico, quamuis 

 opto. Nimis est plethoricus et a venaesectione abhorret. Si 

 placet, remittas mihi vnum e missis catalogis, quo, quae in 

 vestro horto sint, adscripseris, vt videamus, quae semina 

 vobis mittenda, quaeque a vobis speranda. Mox enim tem- 

 pus erit semina anni praeteriti perlustrandi, et communicandi. 

 An a Meyero litteras håbes. Certe bene valet in superlative 

 Uxor eius pulchella, vt credere fas est, iam grauida circum- 

 ambulat. Valeas felicissimus , mihique faueas. Sum et 

 semper ero 



Hafniae d. XXV. Ianuar. TVI 



1766 cultor obseruantissimus 



J. Zoega. 

 Raptissime, quod quaeso ignoscas; agglutinandis herbis 

 vltra ter mille occupor. 



(93)* Praenobilissimo, Eruditissimo Dno Doctori 

 ae Professori a Linné 

 S. pi. d. 



Zoega. 



Litteras gratissimas vna cum seminibus accepi. Gratias 

 de vtrisque ago summas. Mitto iam seminum, quae desi- 

 derasti, omnia quae nobis sunt, et praeterea aliquot, quae 

 VII. 31 



